威靈控股

威靈控股有限公司係中華人民共和國一間公司，1992年成立，專業研發製造摩打同埋摩打驅動系統，所開發嘅摩打產品廣泛應用喺家用電器領域、清潔設備、泵類產品、工業自動化領域等等。

公司有廣東順德、安徽蕪湖、江蘇淮安、江蘇常州四大摩打製造基地六大工廠，年產能超過2.2億台。產品賣去亞洲、美洲、歐洲同埋大洋洲多國，同全球知名家電製造商惠而浦、伊萊克斯、聲寶、西門子、INDESIT、開利、三星、LG、三菱、大金、松下、Karcher、海爾、美的、海信、約克、特靈客戶建立咗長期合作夥伴關係。

史 
公司嘅前身國信華凌集團喺1993年12月20號喺香港聯合交易所招股上市。2003年7月，由於本來嘅控股股東「廣州國際信託有限公司」重組之後，將全部48.5%股權轉讓晒出嚟，於是改名做華凌集團。2008年4月再改名做威靈控股。

攷

電子公司
中國廠商
中國民營企業
廣東公司
順德